80

ISIGIDIMI SAMAXOSA, OCTOBER 1, 1885.

Ukuba ayiyekanga ukuna, tina somva umbona omtsha ngo November-

Eli langa liwafundise inkutalo enkulu ama Ngqika. Kuko abakupe imijelo nakumaqaba, balima inqolowa. Umpakati ka Feni Ty'ali, into yakulo Kweleshe, wenze umzekelo omhle, wakupa umjelo, uqeshe amadoda asibozo okuwumba, lo mpakati, liqaba. Inkosi u Feni ngoku isipapele isikula, ngati iyasifuna ngoku.

Into ka Rev. Tiyo Soga u Mr. Allan K. Soga utabate ubufama o Tutura, wenza umzekelo omhle eluhlangeni Iwakowabo, ukupa umjelo e Tutura. Into efunekayo ngoku ngamadodana afundisiweyo ukuke atabate ubufama abuqube ngohlobo lwengqondo entle kakuhle (scientific farming). Amadodana abantsundu emi kakuhle ebutolikini, ebutitshaleni, ebufundisini, nano bugqweteni; kodwa kwinkutalo yobu fama nokurweba, eyona misebenzi yokuzimela, ase semva.

Akuko nto ndiyifanda njengokubona umntu ontsundu ozama ukuzi- mela xa anako, ibanga olitatyatwo ngu Mr. Allan K. Soga ndilibuka kanye. Ndiyatanda ukubona indodana efundiswe kakuhle izi Greek nezi Latin, njalo njalo, ingawucekisi umsebenzi wezandla, ibonisa izidenge ukuba ipeki nomhlakulo azincolile, azigxoti bulumko namfu- ndo yamntu. Makavele abe maninzi amadodana afundisiweyo ama- kamelo inkutalo. Mandipele apa, ndim owako

A. G.

[Hayi kambe! Gwegwe, Qanqolo, Ncibana, njalo-njalo, ukumana usivisa intlalo yamakowetu. Kambe nokubeta “ nj'ikalayo," kwaba- kowenu abatanda ukuzamela ukuxasa inkutalo, kuba unyanisile ukuti amadodana antsundu abonisile ukumisa kwawo inyawo kule misebenzi uyixelileyo, anga anganela ebufameni.—Ed. Sigidimi.]

NGUBANINA UMSEKI WO MANYANO NGE MFUNDO”?

Mhleli odume kakulu—Kawunditumele lomyalezo kulomfo waye- bale kwi Mvo Zabantsundu uti: “ Ewe imposiso leyo yenziwa, koko kamva koku, ze azi ukuba iso lake lifana nelabanye abantu—ukutsho nditi ngelinde Isigidimi inyanga zambini nokuba zintatu, ze ati ke xa ebona eso siposo singalatwa, aqale ukuteta ngohlobo abate ngalo.” Mhlobo wam, ndinga ungazisa nezako izizatu ukuba imibuzo le mihle, xa kodwa umbuzo uwubuza, uze ubuye ugwebe kwawedwa, lomntu wenjenjalo sukuba egxeka. Nawe uyaposisa ngokuti umseki wale ntlanganiso ngu Mr. Mtakati. Intlanganiso yeva oku, yazi oku nawe ke, pulapula uve: U Mr. Gawler wati isekwe nguye nge 1876! no Mr. Mtakati wati isekwe nguye nge 1877. Sati ke tina ntlanganiso ire o Messrs. Bovula no Tshwete bahlanganise ababangisani abo, beve inyaniso apo ikona, ize baye nayo kwintlanganiso yase Ngqushwa. Linda longxelo yetu ke wena ungabuye wazise onje ngam owazi kablanu ngapezu kwako nge Native Educational Association.—Hamba ezintlanganisweni! Yeka ukuti xa ubuzayo ube usel’uxela kwa wena. Cela i Editor ye Mvo, kuba ngumfo onengqondo xa atanda ukuyisebe- nzisa, akwazise indlela yokwenza uxolo. Ndimangaliswa ngumbuzo ohamba nengxelo, ngati ubuza usana olungaziyo, omalukokelwe ngenteto xa Iona luvutela amazinyo.

J. J. Bovula.

E-Roxeni, Sept. 26th, 1885.

AMAGAMA ANGO “ NINZI.”

Nkosi yam Mhleli we-Sigidimi:—Ndinyamezele nkosi etandekayo kum, bendisafuna ukuke nditi jwaxa abe mbalwa. Ndisafuna ukuke ndive kuni manene, ukuba ilungilena lento yokuzibiza ngamagama amaninzi umntu emnye? Noko ke manditi kuni nina bo Master andifuni ukufihla ingcamango zentliziyo yam, lonto ikakulu ndiyayiqonda ukuba ilityala, iza kuhlisa into embi emveni koku. Lombuzo ikakulu ndiwubekisa ku Mr. J. B. Sampson, ukuba mfondini lonto ndiqonda ukuba iza kukuhlisela into emdaka emveni koku, sitandwa. Kawuyiqonde into oyenzayo, yilonto ke nditshoyo ukuti lento yokumana uvelisa amagama amaninzi iyingozi. Igama lako elizeleyo nali: Barnabas S. Matlanyane, or B. Sampson.; eli lika B. J. Samp­son alilungile ke, ndiyakucebisa liyeke. Ngale nyanga ingu September ndibone Izigidimi ezivela e Lovedale ezibini zanyanga nye, zenjiwe nje ukubalwa : Mr. B. J. Sampson, esinye sinje, Mr. Barnabas Mahlatya- ne, kanti noko zeza mntu mnye. Nina niman’ukuguqula amagama enu nizidenge. Uxolo Mhleli otandekayo.

I. M. A. Motaung.

Tarkastad, 10th Sep, 1885.

YININA LE DALIWE?

Nkosi, Mhleli wepepa lama nene nama nenekazi, kauncede undifa- kele lemigcana imbalwa kwelo pepa lako. Andimntu uhlala ekukuta- za, ndiyatemba ukuba uya kundinyamezela. Kuko into embi endiyi- bonayo esisenzakalo pakati kwama nene nama nenekazi antsundu akwa Daliwe. U Daliwe uzele ngamapepa, kubalwa ngezimilo zama nenekazi. Yiyo into embi apa kwa Daliwe, kuba ungajikela nakulipina icala lesi trata, ufike ubone ipepa litutu kakubi ngamanenekazi antsundu. Kodwa lento ayenziwa nanga magwangqa, yenziwu kwa nga bakowetu. lusizi lento, kuba kubonakala okokuba uhlanga lubuyela emva, kuba andizanga ndiyibone into enje ngale, nokuba omnye umntu unesimilo esinjani, ibi yindawo kabanina ukuba makaye kumbeka esitalateni? Naku magwangqa andizanga ndayiva into enje ngale, kuba kaloku bekutiwa silandela abamhlope; ekutiwa ngesi Ngesi: We are following the English. Hai, ngakwelakwa Daliwe icala sisabuyela emva. Apa sisebubini, kulapo kungeko nesikula sosapo semini Endaweni yokuba umntwana ati ukuqala kwuke ukuteta, ati, ABC. Hai mhlobo wam owakwa Daliwe uqala ngokutuka. Ndiyi bona lento ndingumhambi, ndinge nguye nowakwa Daliwe. Ndingo wakwa Komani. Kwa Komani bendiba ndisuka endaweni embi. Le yakwa Daliwe into nase manyangeni akwa Xosa andizange ndiyive. Ndinosizi ukubona uhlanga lwakowetu lakwa Xosa lubuyela emva ngoluhlobo. Nxa ndenjenje andigxeki andituki bani. Yikangeleni londawo mawetu. Into ikakulu endiyibonayo, udodana lwase siko- lweni luqelene kakulu nolwase maqabeni. Nantso into endiyibonayo

ukuba u Daliwe iyakuke imtsalele emva. Uxolo makaya, mandipele apo. Owako futi,

E. Mabuta.

Oath cart, July 29th, 1885.

UMNTANA OSIDODO BUMINI.

Bedford, 19 August, 1885.

Kwi Sigidimi Sama-Xosa,—Nkosi yam ndiya koyika, ke ndiya kuti- nina? Mandizidumzelele kuwe ngeliti, “ Kawundifakele lamazwana kwelo pepa lamanene akowetu, uti ndiyabuza ukuba ngubanina nabanina pakati kwe kaba elamkela i Sigidimi oyibonayo lento imbi kangakanana. yokuti i Sigidimi besifudula sipuma kabini nge nyanga, kukuhle kangakanana, kubonakala emhlotsheni ukuba uhlanga olumnyama ukuba luyo lunyinya-nyinya ukuhamba kwalo njengo sana, nanje ngo mntana osidodo bumini. Abazali bake abadani yinina? O mandiyeke, ndobetwa entloko ngama’roti. Kodwa unetamsanqa mfo wase nkanti utimbe abantwana ababe fundiswe ngemihlali ngo yise. Ngumbuzo lowo kancinane.”

P. M. M. P.

[Nangoku singabuye sipume kabini, ukuba bayatanda abaxasi baso. Ukutanda siteta ukurolwa kwe mali esixasayo kwanga pambili, kuba baninzi abamane besixasa ngezikalazo kupela, kanti pofu namapepa apuma nge veki zonke, kumfaninye, inxaso inzima ukufikelela nakuwo. —Ed. Sigidimi.]

Isaziso.

UKUSUSELA kolokuqala luka September, wonke ubani  
wakwa Gqumahashe uyaziswa okokuba akuko ndlela

icanda entsimini ka mfi u Koboka, ngase damini. Ke,  
wonke ubani oke wafunyanwa ecanda kuyo, eyishiya  
ngabom indlela, uya kusiwa emtetweni, kuba umniniyo  
kade eteta engaviwa.

Ndim,

Wm. Govan Koboka.

Lovedale, Alice,

September 1st, 1885.

OCELA UMKONDO.

NDICELA umkondo we hashekazi, ifosikazi, engati  
igwangqakazi xa use kude, inebalana elimnyama

enyongeni ngase kunene, entungweni yase kohlo kuko  
ibala elilubelu; linopawana kwindlebe yokunene, ngapezulu  
endlebeni; indlebe zalo zinkulu zibuqindilili. Ubudala  
liminyaka isixenxe.

Elinye ihashe yinkunzi ebomvu, epaulwe kwindlebe  
yokunene, lashunqulwa pezulu endlebeni; ubudala likwi-  
minyaka emini.

SEM QABAKA.

Kwezana, Macfarlan.

“AMACULO ASE LOVEDALE.”

INCWADI YE NOTI ENTSHA

EBALWE NGU

JOHN KNOX BOKWE.

Itengiswa nge 1s. 3d. inye; okunye nge 13s. 6d. nge  
dazini, ngapandle kwendleko zeposi. Kosukuba efuna  
yenjiwenjalo ukutunyelwa makabalele etumela imali kwi  
Manager,

Book Department,

Lovedale,

Alice.

UMANYANO NGE MFUNDO.

(Native Educational Association.)

BAYACELWA bonke abanengxoxo abafuna bezingenisile  
e Ngqushwa, namapepa abakuwalesa, ukuba bazitu-

mele ngo October lo, ukuze ndibe nako ukuzifaka esazi-  
sweni se Ntlanganiso ngo December. Benjenje ukundiba-  
lela :— \*

Benjamin Sakuba,

Secretary,

Perksdale,

Post Office, Iqibira.

Elipepa lishicilelwa E-Lovedale Institution ekuqalekeni  
kwe nyanga.